|  |  |
| --- | --- |
|  |  |

KONSULTATSIOONITINGIMUSED

24.05.2024 nr **2-20/117**

Tööinspektsiooni vaimse tervise konsultant (edaspidi konsultant) Johan Pastarus, teostades Sotsiaalministri 17.10.2007 määrusest nr 67 „Tööinspektsiooni põhimäärus" tulenevat ülesannet teavitada töötajaid ja tööandjaid töökeskkonna ohtudest ja teha ennetustööd töökeskkonna ohutuks

muutmiseks ja tööelu kvaliteedi tõstmiseks, viib läbi konsultatsiooni

**Riigi Info- ja Kommunikatsioonitehnoloogia Keskus,** 77001613**,** Harju maakond, Tallinn, Lõõtsa 8a, 11415

millega aidatakse töösuhte pooltel käituda töösuhtes teadlikult kooskõlas töötervishoidu ja tööohutust reguleerivate õigusaktidega ning hea usu ja tava põhimõtetega ja seeläbi vältida õigusaktide rikkumist ja tervisekahjustusi.

Konsultatsioonil lähtutakse järgmistest tingimustest:

1. Tööandja konsulteerimine hõlmab psühhosotsiaalsete ohutegurite hindamist.

2. Tööandja konsulteerimise eesmärk on ettepanekute tegemine ja soovituste andmine töökeskkonna ohutumaks muutmiseks ja toimiva töötervishoiu ja tööohutuse juhtimise süsteemi loomiseks või parendamiseks.

3. Konsulteerimise käigus antud ettepanekud ja soovitused põhinevad tööandja esindajate poolt konsulteerimise käigus konsultandile avaldatud andmetel.

4. Tööinspektsiooni konsultatsiooni läbiviimise korral lähtutakse järgmistest piirangutest:

4.1. Konsultant ei vii läbi töökeskkonna auditit ja seetõttu ei saa eeldada kõigi puuduste leidmist.

4.2. Konsultant ei avalda kolmandatele isikutele talle konsulteerimise käigus teatavaks saanud informatsiooni ettevõtete ja isikute kohta.

4.3. Konsulteerimise käigus ei koosta konsultant ettevõtte või asutusesiseseid dokumente ega nende dokumentide mustandeid sh riskianalüüsi ja ohutusjuhendeid.

4.4. Konsulteerimise käigus ei vii konsultant läbi töötajate tööohutusalast juhendamist.

5. Peale konsulteerimist esitab konsultant tööandja esindajale viie tööpäeva jooksul e-posti teel konsulteerimise kokkuvõtte, milles on toodud ettepanekud ja soovitused töökeskkonna ohutumaks muutmiseks ja toimiva töötervishoiu ja tööohutuse juhtimise süsteemi loomiseks või parendamiseks.

6. Konsultandi ettepanekud ja soovitused on suunatud tööandjale töö ohutuks korraldamiseks. Töökeskkonna ohutu tagamine on tööandja kohustuseks tulenevalt töötervishoiu ja tööohutuse seadusest.

(Allkirjastatud digitaalselt) (Allkirjastatud digitaalselt)

Johan Pastarus

Vaimse tervise konsultant Tööandja esindaja